b"\n_START_ARTICLE_\nJordi Borja Sebasti\xc3\xa0\n_START_SECTION_\nTraject\xc3\xb2ria\n_START_PARAGRAPH_\nEstudi\xc3\xa0 dret a la Universitat de Barcelona. Militant del PSUC des de 1960, hagu\xc3\xa9 d'exiliar-se a Par\xc3\xads de 1961 a 1968, on aprofit\xc3\xa0 per llicenciar-se. De 1968 a 1972 fou professor de sociologia urbana a la Universitat de Barcelona i de 1972 a 1984 de geografia urbana i institucions territorials a la Universitat Aut\xc3\xb2noma de Barcelona. Entre 1969 i 1970 tamb\xc3\xa9 fou vocal de la Societat Catalana de Geografia_NEWLINE_Fou membre del comit\xc3\xa8 central del PSUC i del PCE i responsable de pol\xc3\xadtica municipal i moviment popular del PSUC de 1974 a 1981. Fou elegit diputat a les eleccions al Parlament de Catalunya de 1980 dins les files del PSUC, tinent d'alcalde de l'Ajuntament de Barcelona pel PSUC de 1983 a 1995 i vicepresident executiu de l'\xc3\x80rea Metropolitana de Barcelona el 1987-1991. Borja va ser un dels art\xc3\xadfexs de la descentralitzaci\xc3\xb3 i organitzaci\xc3\xb3 de la capital catalana en districtes._NEWLINE_\xc3\x89s director de Jordi Borja Urban Technology Consulting S.L, professor de la Universitat Oberta de Catalunya i director del M\xc3\xa0ster en Gesti\xc3\xb3 Urbana  la Universitat Polit\xc3\xa8cnica de Catalunya. Tamb\xc3\xa9 ha estat professor a les universitats de Paris, Roma, Nova York, M\xc3\xa8xic i Buenos Aires i co-director de l'assessoria dels plans estrat\xc3\xa8gics de Rio de Janeiro, Bogot\xc3\xa0 i Medell\xc3\xadn. Ha col\xc2\xb7laborat en publicacions com L'Aven\xc3\xa7, L'Espill, Mientras Tanto i El Pa\xc3\xads, entre altres."